
Comisia pentru Sănătate şi Familie                                                      Nr. 4c-8/ 190 / 16   mai   2018 

Către,

BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.19/2018 pentru încredinţarea către Compania Naţională "Unifarm" - S.A a serviciului de interes economic general în vederea realizării activităţii de aprovizionare cu medicamente necesare asigurării activităţii de prevenire a deceselor şi agravării bolilor generate de lipsa imunoglobulinei umane şi suplimentarea bugetului Ministerului Sănătăţii din Fondul de rezervă bugetară la dispoziţia Guvernului, prevăzut în bugetul de stat pe anul 2018, trimis Comisiei pentru sănătate şi familie pentru examinare pe fond, în procedură de urgenţă , cu adresa nr. PLx. 268 din 2 mai 2018.
PREŞEDINTE
      Conf.dr.Florin BUICU

Comisia pentru Sănătate şi Familie                                                    Nr. 4c-8/ 190  /16    mai   2018 

r A P O R T 
asupra proiectului de Lege privind aprobarea Ordonanţei de urgenţă a Guvernului nr.19/2018 pentru încredinţarea către Compania Naţională "Unifarm" - S.A a serviciului de interes economic general în vederea realizării activităţii de aprovizionare cu medicamente necesare asigurării activităţii de prevenire a deceselor şi agravării bolilor generate de lipsa imunoglobulinei umane şi suplimentarea bugetului Ministerului Sănătăţii din Fondul de rezervă bugetară la dispoziţia Guvernului, prevăzut în bugetul de stat pe anul 2018
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, în procedură de urgenţă asupra proiectului de Lege privind aprobarea Ordonanţei de urgenţă a Guvernului nr.19/2018 pentru încredinţarea către Compania Naţională "Unifarm" - S.A a serviciului de interes economic general în vederea realizării activităţii de aprovizionare cu medicamente necesare asigurării activităţii de prevenire a deceselor şi agravării bolilor generate de lipsa imunoglobulinei umane şi suplimentarea bugetului Ministerului Sănătăţii din Fondul de rezervă bugetară la dispoziţia Guvernului, prevăzut în bugetul de stat pe anul 2018, transmis cu adresa nr. PLx.268 din 2 mai 2018 .
Senatul, în calitate de primă Cameră sesizată, a adoptat proiectul de lege în şedinţa din 25 aprilie  2018, cu respectarea prevederilor art.76 alin (2) din Constituţia României, republicată.

Camera Deputaţilor este Cameră decizională, potrivit prevederilor art.75 alineatele (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport  , Comisia  a avut în vedere   avizul favorabil al Consiliului Legislativ (nr.214/16.03.2018).

Proiectul de lege are ca obiect de reglementare încredinţarea către C.N. „Unifarm” - S.A. a serviciului de interes economic general, în vederea realizării activităţii de aprovizionare cu medicamente necesare asigurării activităţii de prevenire a deceselor şi agravării bolilor generate de lipsa imunoglobulinei umane şi suplimentarea bugetului Ministerului Sănătăţii din Fondul de rezervă bugetară la dispoziţia Guvernului, prevăzut în bugetul de stat pe anul 2018. Prin aprobarea acestei măsuri şi pentru realizarea acesteia, se instituie cadrul general pentru încredinţarea prestării serviciului de interes economic general Companiei „Unifarm”- S.A., pentru o perioadă de 1 an. Pentru prestarea servicilui de interes economic general, Compania va efectua următoarele activităţi: achiziţia imunoglobulinei umane, în scopul prevenirii deceselor şi agravării bolilor generate de lipsa imunoglobulinei umane, asigurarea distribuţiei imunoglobulinei umane necesare pacienţilor, conform solicitării Ministerului Sănătăţii.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din 15 mai 2018. La lucrările comisiei au fost prezenţi 16 deputaţi din totalul de 18 membri.

La dezbateri a participat în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, în calitate de invitat, domnul Dan Dumitrescu, secretar de stat în cadrul Ministerului Sănătăţii.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În urma dezbaterilor şi a opiniilor exprimate, membrii Comisiei au hotărât, cu unanimitate de voturi ,  adoptarea proiectului de Lege privind aprobarea Ordonanţei de urgenţă a Guvernului nr.19/2018 pentru încredinţarea către Compania Naţională "Unifarm" - S.A a serviciului de interes economic general în vederea realizării activităţii de aprovizionare cu medicamente necesare asigurării activităţii de prevenire a deceselor şi agravării bolilor generate de lipsa imunoglobulinei umane şi suplimentarea bugetului Ministerului Sănătăţii din Fondul de rezervă bugetară la dispoziţia Guvernului, prevăzut în bugetul de stat pe anul 2018,  în forma adoptată de Senat.

	PREŞEDINTE 

Conf.dr. Florin BUICU


	SECRETAR, 

Dr. Vass Levente


Cristina Bologan ,consilier  parlamentar                                                           

